Aleksandrs Liepnieks

Aleksandrs Liepnieks (dzimis , miris ) bija Latvijas un ASV šahists, šaha turnīru organizētājs un šaha žurnāla "Šacha Pasaule" redaktors.

 Dzīves gaitas 
Aleksandrs Liepnieks dzimis Liepājā. Viņš mācījās Liepājas Valsts 1. ģimnāzijā. 1926. un 1927. gadā bijis skolas šaha čempions. Pēc ģimnāzijas beigšanas 1927. gadā viņš uzsāka studijas LU Tautsaimniecības un zinātņu fakultātē. Studijas pabeidza 1940. gadā.A. Liepnieka studenta kartīte Darbojās Universitātes sporta un Rīgas šaha klubā. Rīgas čempionātā 1933. gadā ieguva sesto, bet 1939. gadā — piekto vietu. Pēdējā viņu apsteiguši tikai pazīstamie Latvijas meistari Petrovs, Feigins, Hāzenfuss un Bergs. Vācu okupācijas laikā Liepnieks dzīvoja Vaiņodē un aktīvi piedalījās Liepājas rajona šaha dzīvē. Šaha vēsturnieks Ģ. Salmiņš rakstīja: "Vaiņodes šaha dzīves vadību uzņēmās enerģiskais Aleksandrs Liepnieks, un līdz 1944. vasarai Vaiņode bija ievērojams šaha centrs Latvijā". Ievērojamākie no Vaiņodē organizētajiem turnīriem bija 1943. oktobra pirmajā pusē notikušais turnīrs ar divi lietuviešu šahistu piedalīšanos un 1944. gadā maijā notikušais Vasarsvētku turnīrs. Abos turnīros uzvarēja Latvijas izlases dalībnieks Lūcijs Endzelīns, 1943. gada turnīrā 1. vietu dalot ar lietuvieti P. Vaitoni. Ne tikai ar turnīru organizāciju aprobežojās Liepnieka darbība Vaiņodē, viņš arī pats piedalījās daudzos turnīros un komandu mačos. Lielākais panākums bija dalīta 4. vieta 1943. gada Kurzemes meistarsacīkstēs.

1944. gadā rudenī  Liepnieks devās bēgļu gaitās uz Vāciju un pēc kara atradās pārvietoto personu nometnē Omstedē.Omstede ir Oldenburgas pilsētas daļa. Arī šeit viņš parādīja savu organizatora talantu un, neskatoties uz pēckara grūtībām, 1946. gada ziemā sarīkoja Oldenburgas nometņu dīpīšuDīpīši ir pēckara Vācijā latviešu vidū lietots žargonvārds, kas cēlies no angļu saīsinājuma DP (displaced persons — pārvietotās personas). šaha turnīru ar Vācijas meistara Ludviga Relštāba piedalīšanos. Otrs Liepnieka organizēts starptautisks turnīrs ar ievērojami spēcīgāku sastāvu notika Oldenburgā 1946. gada augustā. Būdams Oldenburgas trimdinieku komandas dalībnieks, Liepnieks arī pats sekmīgi piedalījās dažādās komandu un individuālās sacensībās.   

1950. gadā Liepnieks izceļoja uz ASV un apmetās uz dzīvi Nebraskas štata pilsētā Linkolnā. Strādāja automašīnu riepu fabrikā "Goodyear", sākumā par sētnieku, vēlāk par grāmatvedi. Liepnieks kļuva Linkolnas šaha čempions 15 reizes. Trīsreiz uzvarēja "Midwest Open" turnīros. 1957. gadā viņu ievēlēja par Ziemeļamerikas latviešu šaha apvienības viceprezidentu. Liepnieka lielākais devums bija žurnāls "Šacha Pasaule", kuru, sākot ar 1954. gadu, kopā ar dažiem palīgiem viņš izdeva gandrīz 19 gadus.

 Bibliogrāfija 



 Piezīmes 

 Atsauces 

 Ārējās saites 

Kategorija:Latvijas šahisti
Kategorija:ASV šahisti
Kategorija:Liepājā dzimušie
Kategorija:ASV latvieši